[{"text_idx": "#000003", "text": "Y thema ar gyfer Wythnos y Gwirfoddolwyr 2021 yw, amser i ddweud diolch."}, {"text_idx": "#000004", "text": "Nid yw\u2019n gyfrinach bod gwirfoddoli yn The Wallich wedi cael ei effeithio gan COVID-19 ymysg llawer o bethau eraill."}, {"text_idx": "#000005", "text": "O sicrhau bod gan ein holl ddefnyddwyr gwasanaeth fynediad at y rhyngrwyd, cadw 24 o wasanaethau hanfodol ar waith a pharhau i ddarparu allgymorth i bobl sy\u2019n cysgu allan yn ystod cyfnod prysuraf y pandemig, roedd yn rhaid i The Wallich addasu."}, {"text_idx": "#000007", "text": "Mae gwirfoddolwyr ledled Cymru wedi ein helpu i ddarparu bwyd i brosiectau, darparu sesiynau hyfforddi rhithiol ac, mewn rhai achosion, mae gwirfoddolwyr wedi gallu dychwelyd i\u2019w rolau gwreiddiol, gyda phrotocolau cadw pellter cymdeithasol a digon o gyfarpar diogelu personol."}, {"text_idx": "#000008", "text": "Mae llawer o\u2019n prosiectau\u2019n dal i fethu a\u0302 derbyn gwirfoddolwyr yn ddiogel. Mae ein nodau COVID a nodwyd yn gynnar yn y pandemig yn cynnwys cadw pawb yn ddiogel rhag dal yr afiechyd, ac mae hynny\u2019n cynnwys gwirfoddolwyr."}, {"text_idx": "#000012", "text": "Mae gwirfoddoli\u2019n dda ar gyfer iechyd meddwl ein cleientiaid, ein staff a\u2019r unigolyn sy\u2019n gwirfoddoli \u2013 mae cael rhywun arall i gysylltu a\u0302 nhw yn helpu i rannu pryderon y cyfnod rydyn ni\u2019n byw drwyddo."}, {"text_idx": "#000013", "text": "Wrth iddyn nhw roi rhywbeth yn o\u0302l i\u2019r gymuned, mae gwirfoddolwyr yn gwneud gwahaniaeth i\u2019r bobl o\u2019u cwmpas ac yn ennill neu\u2019n adeiladu ar sgiliau cyfredol yn y broses."}, {"text_idx": "#000014", "text": "Drwy gymryd gwirfoddolwyr, dyma\u2019r ffyrdd maen nhw\u2019n cael effaith gadarnhaol ar ein gwasanaethau:"}, {"text_idx": "#000020", "text": "Yn The Wallich, rydyn ni\u2019n credu bod gwirfoddoli\u2019n gweithio\u2019r ddwy ffordd \u2013 dylai defnyddwyr gwasanaeth The Wallich a\u2019n gwirfoddolwyr elwa o\u2019r lleoliad."}, {"text_idx": "#000022", "text": "Mae\u2019n hollbwysig ein bod yn parhau i ddarparu cyfleoedd yn ein cymunedau i helpu i fynd i\u2019r afael a\u0302 digartrefedd."}]